CELEX: 32008D0698
Language: mt
Date: 2008-08-08 00:00:00
Title: 2008/698/KE: Deċiżjoni tal-Kummissjoni tat- 8 ta' Awwissu 2008 dwar id-dħul temporanju u l-importazzjoni fil-Komunità ta' żwiemel reġistrati mill-Afrika ta' Isfel (notifikata taħt id-dokument numru C(2008) 4211) Test b’relevanza għaż-ŻEE

2.9.2008   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 235/16
               
            DEĊIŻJONI TAL-KUMMISSJONI
      tat-8 ta' Awwissu 2008
      dwar id-dħul temporanju u l-importazzjoni fil-Komunità ta' żwiemel reġistrati mill-Afrika ta' Isfel
      (notifikata taħt id-dokument numru C(2008) 4211)
      (Test b’relevanza għaż-ŻEE)
      (2008/698/KE)
      IL-KUMMISSJONI TAL-KOMUNITAJIET EWROPEA,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat id-Direttiva tal-Kunsill 90/426/KEE tas-26 ta' Ġunju 1990 dwar il-kondizzjonijiet tas-saħħa ta' l-annimali li jirregolaw il-moviment u l-importazzjoni minn pajjiżi terzi ta' equidae l (1), u partikolarment l-Artikoli 13(2), Artikoli 14, 15, 16 u 19(i) tagħha,
      Billi:
      
                  (1)
               
               
                  Id-Deċiżjoni tal-Kummissjoni 97/10/KE tat-12 ta’ Diċembru 1996 li temenda d-Deċiżjoni tal-Kunsill 79/542/KEE u d-Deċiżjonijiet tal-Kummissjoni 92/160/KEE, 92/260/KEE u 93/197/KEE dwar id-dħul temporanju u l-importazzjoni fil-Komunità ta' żwiemel reġistrati mill-Afrika ta' Isfel (2) ġiet emendata kemm-il darba (3) b’mod sostanzjali. Għal iktar ċarezza u razzjonalità, l-imsemmija Deċiżjoni għandha tiġi kkodifikata.
               
            
                  (2)
               
               
                  L-Afrika ta' Isfel hija inkluża fl-Anness I għad-Deċiżjoni tal-Kummissjoni 2004/211/KE tas-6 ta’ Jannar 2004 li jistabbilixxi l-lista ta' pajjiżi terzi u ta' partijiet mit-territorju tagħhom li minnhom l-Istati Membri jistgħu jawtorizzaw l-importazzjoni ta' equidae ħajjin u ta' semen, ova u embrijoni ta' l-ispeċi ekwina, u li temenda d-Deċiżjonijiet Nru 93/195/KEE u 94/63/KE (4).
               
            
                  (3)
               
               
                  Wara missjoni ta' verifika veterinarja mill-Kummissjoni li seħħet fl-Afrika ta' Isfel is-sitwazzjoni tas-saħħa ta' l-annimali tidher li hija taħt kontroll sodisfaċenti tas-servizzi veterinarji mibnija u organizzati tajjeb.
               
            
                  (4)
               
               
                  Il-marda magħrufa bħala dourine hija endemika f'ċerti partijiet ta' l-Afrika ta' Isfel. B'dana kollu, il-Provinċja tal-Kap tal-Punent kienet ħielsa mid-dourine għal aktar minn sitt xhur. L-Afrika ta' Isfel hija uffiċjalment ħielsa mill-glanders, mit-tipi kollha ta' enċefalomilitis ta' l-ispeċi ekwina, l-anemija infettiva taż-żwiemel u mill-istomatitis vesikulari għal aktar minn sitt xhur.
               
            
                  (5)
               
               
                  L-awtoritajiet veterinarji ta' l-Afrika ta' Isfel ntrabtu li jagħtu notifika fi żmien 24 siegħa b'mezzi elettroniċi lill-Kummissjoni u lill-Istati Membri dwar il-konfermazzjoni ta' kwalunkwe marda infettiva jew li tittieħed mill-equidae minn dawk li hemm imsemmija fl-Anness A tad-Direttiva 90/426/KEE u dwar kwalunkwe tibdil fl-istrateġija tat-tilqim, u fi żmien xieraq, fl-istrateġija ta' l-importazzjoni meta jkunu kkonċernati ż-żwiemel.
               
            
                  (6)
               
               
                  L-awtoritajiet veterinarji ta' l-Afrika ta' Isfel ipprovdew ċerti garanziji dwar iż-żwiemel irreġistrati intiżi għad-dħul temporanju jew permanenti fil-Komunità.
               
            
                  (7)
               
               
                  Il-kondizzjonijiet tas-saħħa ta' l-annimali għandhom ikunu adottati bi qbil mas-sitwazzjoni tas-saħħa ta' l-annimali tal-pajjiż terz konċernat. Minħabba l-kriterji meħtieġa dwar il-kontroll tal-moviment u l-kwarantina fl-Afrika ta' Isfel din id-Deċiżjoni għandha x’taqsam biss mad-dħul temporanju u l-importazzjoni taż-żwiemel irreġistrati.
               
            
                  (8)
               
               
                  Il-miżuri li hemm provvediment dwarhom f'din id-Deċiżjoni huma bi qbil ma' l opinjoni tal-Kumitat Permanenti fuq il-Katina ta' l-Ikel u s-Saħħa ta' l-Annimali,
               
            ADOTTAT DIN ID-DEĊIŻJONI:
      Artikolu 1
      Ir-reġjonalizzazzjoni ta' l-Afrika ta' Isfel dwar id-dħul temporanju u l-importazzjoni fil-Komunità taż-żwiemel reġistrati għandha tkun tapplika permezz tal-kondizzjoni li l-garanziji addizzjonali li hemm fl-Anness I ikunu mwettqa.
      Artikolu 2
      Id-Deċiżjoni 97/10/KE hi mħassra.
      Referenzi għad-Deċiżjoni li ġiet imħassra għandhom jinftiehmu bħala referenzi għal din id-Deċiżjoni u għandhom jinqraw skond it-tabella ta' korrelazzjoni fl-Anness IV.
      Artikolu 3
      Din id-Deċiżjoni hija indirizzata lill-Istati Membri.
      
         Magħmula fi Brussel, 8 ta’ Awwissu 2008.
         
            
               Għall-Kummissjoni
            
            José Manuel BARROSO
            
               Il-President
            
         
      
      
         (1)  ĠU L 224, 18.8.1990, p. 42.
      
         (2)  ĠU L 3, 7.1.1997, p. 9.
      
         (3)  Ara l-Anness III.
      
         (4)  ĠU L 73, 11.3.2004, p. 1.
      
         ANNESS I
         Garanziji addizzjonali li japplikaw għar-reġjonalizzazzjoni ta' l-Afrika ta' Isfel dwar id-dħul temporanju u l-importazzjoni fil-Komunità taż-żwiemel irreġistrati
         1.   Il-mard segwenti għandu jkun innotifikat b'mod obbligatorju fl-Afrika ta' Isfel:
         
                      
                  
                  
                     Il-marda Afrikana taż-żwiemel (AHS – DAŻ), il-glanders, id-dourine, it-tipi kollha ta' l-enċefalomilitis fl-ispeċi ekwina inkluża dik tal-Venezwela, l-anemija infettiva fl-ispeċi ekwina , stomatitis vesikulari, it-traċna u r-rabbja.
                  
               
                      
                  
                  
                     Iż-żona kollha tal-Provinċja tal-Kap tal-Punent hija dikjarata bħala “żona ta' kontroll għall-marda Afrikana taż-żwiemel” bi qbil mad-disposizzjonijiet ta' l-Att dwar il-Mard ta' l Annimali. Fir-rigward tar-reġjonalizzazzjoni tal-marda Afrikana taż-żwiemel, it-territorju tal-Provinċja tal-Kap tal-Punent huwa maqsum fiż-żona ħielsa mid-marda Afrikana taż żwiemel, iż-żona ta' sorveljanza u ż-żona ta' protezzjoni.
                  
               
                      
                  
                  
                     Fil-Provinċja tal-Kap tal-Punent, il-marda Afrikana taż-żwiemel hija meqjusa bħala “marda kontrollata” bi qbil mad-disposizzjonijiet ta' l-Att dwar il-Mard ta' l-Annimali.
                  
               2.   Reġjonalizzazzjoni:
         2.1.   Żona ħielsa mill-marda Afrikana taż-żwiemel:
         Iż-żona metroplotana ta’ Cape Town hija żona ħielsa mill-marda Afrikana taż-żwiemel li hija delinejata kif ġej:
         
                     —
                  
                  
                     :
                  
                  
                     Fruntiera tat-Tramuntana
                  
                  
                     :
                  
                  
                     Triq Blaauwberg (M14),
                  
               
                     —
                  
                  
                     :
                  
                  
                     Fruntiera tal-Lvant
                  
                  
                     :
                  
                  
                     Triq Koeberg (M14), Triq Plattekloof (M14), il-Highway N7, il-Highway N1 u l-Highway M5,
                  
               
                     —
                  
                  
                     :
                  
                  
                     Fruntiera ta' Nofs-in-nhar
                  
                  
                     :
                  
                  
                     Triq Ottery, Prince George Drive, Triq Wetton, Triq Riverstone, Triq Tennant, Newlands Drive, Triq Paradise, Union Drive, Rhodes Drive sa l-istazzjon tal-Forestrija ta' Newlands u matul l-Echo Gorge ta' Table Mountain sa Camps Bay,
                  
               
                     —
                  
                  
                     :
                  
                  
                     Fruntiera tal-Punent
                  
                  
                     :
                  
                  
                     Il-linja tal-kosta minn Camps Bay sa Triq Blaauwberg.
                  
               2.2.   Żona ta’ sorveljanza tal-marda Afrikana taż-żwiemel:
         Iż-żona ħielsa mill-marda Afrikana taż-żwiemel hija mdawwra biż-żona ta’ sorveljanza wiesgħa ta’ mill-anqas 50 km li tinkludi id-distretti maġisterjali ta’ Cape Town, Vredenburg, Hopefield, Mooreesburg, Malmesbury, Wellington, Paarl, Stellenbosch, Kuilsrivier, Goodwood, Wynberg, Simonstown, Somerset Punent, Mitchells Plain u Strand u hija ddefinita bil-Berg Rivier lejn it-Tramuntana, il-Muntanji Hottentots Holland lejn il-lvant u l-kosta lejn in-nofsinnhar u l-punent.
         2.3.   Żona ta’ protezzjoni tal-marda Afrikana taż-żwiemel:
         Iż-żona ta’ sorveljanza hija mdawwra b’żona ta’ protezzjoni wiesgħa ta’ mill-anqas 100 km li tinkludi d-distretti maġisterjali ta’ Clanwilliam, Piketberg, Ceres, Tulbagh, Worcester, Caledon, Hermanus, Bredasdorp, Robertson, Montagu, Swellendam.
         2.4.   Żona infettata bil-marda Afrikana taż-żwiemel:
         Il-parti tat-territorju ta’ l-Afrika ta’ Isfel ’il barra mill-Provinċja tal-Kap tal-Punent u l-parti tal-Provinċja tal-Kap tal-Punent ’il barra miż-żona ħielsa AHS u ż-żona ta’ protezzjoni u sorveljanza u li tinkludi d-distretti maġisterjali ta’ Vanrynsdorp, Vredendal, Laingsburg, Ladismith, Heidelberg, Riversdale, il-Bajja Mossel, Calitzdorp, Oudtshoorn, George, Knysna, Uniondale, Prince Albert, Beaufort Punent u Murraysburg.
         3.   Vaċċinazzjoni (tilqim):
         3.1.   L-ebda vaċċinazzjoni sistematika kontra l-marda Afrikana taż-żwiemel m'hi awtorizzata fiż-żona ħielsa mill-AHS u f'dik ta' sorveljanza.
         Madankollu, permezz ta’ deroga, id-Direttur tas-Saħħa ta’ l-Annimali tal-Ministeru ta’ l-Agrikoltura ta’ l-Afrika ta’ Isfel jista’ jagħti permess għal vaċċinazzjoni billi jintuża vaċċin reġistrat polyvalent AHS kif preskritt mill-manifattur tal-vaċċin u għandha tingħata esklussivament minn veterinarju jew Tekniku tas-Saħħa ta’ l-Annimali awtorizzat f’kariga uffiċjali tal-Gvern, ta’ dawk iż-żwiemel skedati li jħallu ż-żona ħielsa mill-AHS jew iż-żona ta’ sorveljanza hinn mill-parametri taż-żona ta’ sorveljanza, bil-kondizzjoni li dawn iż-żwiemel ma jistgħux iħallu s-sehem sat-tluq lejn destinazzjoni barra ż-żona ħielsa mill-AHS u ż-żona ta’ sorveljanza, u l-vaċċinazzjoni għandha tiġi miktuba fil-passaport.
         3.2.   Meta l-vaċċinazzjoni ta’ żwiemel irreġistrati kontra l-AHS (marda Afrikana taż-żwiemel) - issir f’żona ’l barra miż-żona ħielsa mill-AHS u miż-żona ta’ sorveljanza, din għandha tingħata minn veterinarju jew Tekniku tas-Saħħa ta’ l-Annimali awtorizzat li jkollu kariga uffiċjali mal-Gvern billi juża il-vaċċin irreġistrat polyvalent AHS kif preskritt mill-manifattur tal-vaċċin u l-vaċċinazzjoni għandha tiġi miktuba fuq il-passaport.
         4.   Ir-reġistrazzjoni ta' l-oqsma u l-identifikazzjoni ta' żwiemel:
         4.1.   Fiż-żona ħielsa mill-AHS l-oqsma kollha (l-oqsma fit-tifsira ta' l-Artikolu 2(a) tad-Direttiva 90/426/KEE) ikunu identifikati, reġistrati u sorveljati mill-veterinarju ta' l-Istat taż-żona.
         4.2.   L-equidae residenti kollha fiż-żona ħielsa mill-AHS jiġu identifikati u d-dokumenti kollha jinżammu. Dawn ta' l-aħħar ikunu jinkludu l-informazzjoni dwar il-moviment kif ukoll fuq is-saħħa u l-istorja tal-vaċċinazzjoni ta' kull annimal.
         5.   Il-kontroll tal-moviment
         5.1.   Kull moviment ta' l-equidae miż-żona infettata għal dik ta' protezzjoni, ta' sorveljanza u dik ħielsa mill-AHS u kwalunkwe moviment ta' żwiemel miż-żona ta' protezzjoni għal dik ta' sorveljanza u dik ħielsa mill-AHS u kwalunkwe moviment ta' żwiemel miż-żona ta' sorveljanza għal dik ħielsa mill-AHS huwa projbit.
         5.2.   Bħala deroga mill-projbizzjonjiet stabbiliti fil-punt 5.1, iż-żwiemel għajr dawk reġistrati jistgħu jiddaħħlu miż-żona infettata għal dik ta' protezzjoni, dik tas-sorveljanza u dik ħielsa, u miż-zona ta' protezzjoni għal dik ta' sorveljanza u dik ħielsa mill-AHS, u miż-żona ta' sorveljanza għal dik ħielsa mill-AHS esklussivament permezz tal-kondizzjonijiet ta' l-Artikolu 5(3) tad-Direttiva 90/426/KE.
         5.2.1.   Ix-xhur ta' Ġunju, Lulju u Awissu huma l-perjodu bla periklu għal kontra l-insetti li jġorru l-mard kif meħtieġ fl-Artikolu 5(3)(a) tad-Direttiva 90/426/KEE.
         5.2.2.   L-equidae jinħelsu mill-kwarantina identifikati kif suppost.
         5.2.3.   B'żieda mad-disposizzjonijiet li hemm fil-punt 5.2, l-equidae għall-qatla m'għandhomx jidħlu fiż-żona ħielsa u għandhom jidħlu f'dik tas-sorveljanza taħt il-kontroll tal-veterinarju uffiċjali biss għall-qatla immedjata f'biċċeriji magħżula apposta.
         5.3.   Bħala deroga mid-disposizzjonijiet fil-punt 5.1, il-moviment taż-żwiemel irreġistrati miż-żona infettata lejn dik ta' protezzjoni jista' jitħalla jseħħ taħt il-kondizzjonijiet li ġejjin:
         
                     5.3.1.
                  
                  
                     Iż-żiemel għandu jkun identifikat b'passaport u d-dettalji dwar il-vaċċinazzjoni għandhom ikunu mniżżla fil-passaport.
                  
               
                     5.3.2.
                  
                  
                     Il-moviment taż-żiemel għandu jkun avżat minn qabel mill-veterinarju uffiċjali li qed jibgħat lill-veterinarju uffiċjali responsabbli fid-distrett tad-destinazzjoni.
                  
               
                     5.3.3.
                  
                  
                     Iż-żiemel għandu jkun akkumpanjat b'ċertifikat li jkun parti mill-passaport u maħruġ mill-veterinarju uffiċjali (veterinarju uffiċjali fit-tifsira ta' l-Artikolu 2(h) tad-Direttiva 90/426/KEE) mill-bini ta' l-oriġini.
                  
               
                     5.3.4.
                  
                  
                     Iċ-ċertifikat għandu jiddikjara li ż-żiemel:
                     
                                 —
                              
                              
                                 kien klinikament eżaminat fi żmien 48 siegħa qabel id-dispaċċ u ma wera l-ebda sinjali kliniċi ta' mard,
                              
                           
                                 —
                              
                              
                                 matul l-aħħar 15-il ġurnata ma kienx f'kuntatt (sa fejn jista' jkun aċċertat) ma' żwiemel oħra li jsofru minn mard infettiv jew li jittieħed,
                              
                           
                                 —
                              
                              
                                 mhuwiex ġej minn xi żona fejn restrizzjonijiet veterinarji marbuta ma' mard li jittieħed minn żwiemel oħra jkunu fis-seħħ u ma jkunx ġej minn qasam li jkun taħt restrizzjonijiet veterinarji,
                              
                           
                                 —
                              
                              
                                 ma jkunx ġej minn qasam fejn kien hemm każ tal-marda Afrikana taż-żwiemel matul l-aħħar 60 ġurnata,
                              
                           
                                 —
                              
                              
                                 kien imlaqqam kontra l-marda Afrikana taż-żwiemel minn veterinarju li uża vaċċin polivalenti reġistrat għal kontra din il-marda kif preskritt mill-manifattur tal-vaċċin, minn ta' lanqas 60 jum u mhux aktar minn 24 xahar, qabel id-dħul ta' l-annimal fiż-żona ta' protezzjoni.
                              
                           
               5.4.   Bħala deroga mid-disposizzjonijiet fil-punt 5.1, il-moviment taż-żwiemel reġistrati minn żona infettata jew minn dik ta' protezzjoni għaż-żona ta' sorveljanza tista' tkun awtorizzata permezz tal-kondizzjonijiet li ġejjin:
         
                     5.4.1.
                  
                  
                     Iż-żiemel irid ikun identifikat b'passaport waqt li d-dettalji dwar il-vaċċinazzjoni għandhom jitniżżlu fil-passaport.
                  
               
                     5.4.2.
                  
                  
                     Il-moviment taż-żiemel għandu jkun avżat minn qabel mill-veterinarju uffiċjali li qed jawtorizza l-ħruġ lill-veterinarju uffiċjali fid-distrett tad-destinazzjoni.
                  
               
                     5.4.3.
                  
                  
                     Iż-żiemel għandu jkun akkumpanjat b'ċertifikat li jkun parti mill-passaport u maħruġ mill-veterinarju uffċjali (veterinarju uffiċjali fit-tifsira ta' l-Artikolu 2(h) tad-Direttiva 90/426/KEE) fil-bini ta' l-oriġini.
                  
               
                     5.4.4.
                  
                  
                     Iċ-ċertifikat għandu jiddikjara li ż-żiemel:
                     
                                 —
                              
                              
                                 kien klinikament eżaminat fi żmien 48 siegħa mid-dispaċċ u ma wera l-ebda sinjali kliniċi ta' mard,
                              
                           
                                 —
                              
                              
                                 matul dawn l-aħħar 15-il ġurnata ma kienx f'kuntatt (sa fejn jista' jkun aċċertat) ma' equidae oħra li jsofru minn xi marda infettiva jew li tittieħed,
                              
                           
                                 —
                              
                              
                                 ma joriġinax minn żona fejn hemm fis-seħħ restrizzjonijiet veterinarji marbuta ma' mard li jittieħed minn żwiemel oħra u ma jkunx ġej minn qasam li jkun taħt restrizzjonijiet veterinarji,
                              
                           
                                 —
                              
                              
                                 ma jkunx ġej minn qasam fejn kien hemm każ tal-marda Afrikana taż-żwiemel matul l-aħħar 60 ġurnata,
                              
                           
                                 —
                              
                              
                                 kien imlaqqam kontra l-marda Afrikana taż-żwiemel minn veterinarju li uża vaċċin polivalenti reġistrat għal kontra din il-marda kif preskritt mill-manifattur tal-vaċċin f'mhux inqas minn 60 jum u mhux aktar minn 24 xahar, qabel id-dħul ta' l-annimal fiż-żona tas-sorveljanza.
                              
                           
               5.5.   Bħala deroga mid-disposizzjonijiet fil-punt 5.1, il-moviment taż-żwiemel reġistrati fiż-żona ħielsa mill-AHS jista' jkun awtorizzat permezz tal-kondizzjonijiet li ġejjin:
         
                     5.5.1.
                  
                  
                     Iż-żwiemel irreġistrati jistgħu jitmexxew miż-żona infettata jew minn dik ta' protezzjoni jew minn dik ta' sorveljanza għaż-żona ħielsa mill-AHS permezz tal-kondizzjonijiet li ġejjin:
                     
                                 5.5.1.1.
                              
                              
                                 Iż-żiemel għandu jkun identifikat b'passaport u d-dettalji dwar il-vaċċinazzjoni għandhom ikunu mniżżla fil-passaport.
                              
                           
                                 5.5.1.2.
                              
                              
                                 Il-moviment taż-żiemel għandu jkun avżat minn qabel mill-veterinarju uffiċjali li jawtorizza l-ħruġ lill-veterinarju uffiċjali tad-distertt tad-destinazzjoni.
                              
                           
                                 5.5.1.3.
                              
                              
                                 Iż-żiemel għandu jkun akkumpanjat minn ċertifikat li jifforma parti mill-passaport u jkun maħruġ mill-veterinarju uffiċjali (veterinarju uffiċjali fit-tifsira ta' l-Artikolu 2(g) tad-Direttiva 90/426/KEE) fil-bini ta' l-oriġini.
                              
                           
                                 5.5.1.4.
                              
                              
                                 Iċ-ċertifikat għandu jgħid li ż-żiemel:
                                 
                                             —
                                          
                                          
                                             kien eżaminat klinikament fi 48 siegħa qabel id-dispaċċ u ma wera l-ebda sinjal kliniku ta' mard, u
                                          
                                       
                                             —
                                          
                                          
                                             ma ġiex f'kuntatt waqt l-aħħar 15-il jum (sa fejn hu aċċertabbli) ma' equidae oħrajn li jsofru minn marda kontaġġuża jew infettuża, u
                                          
                                       
                                             —
                                          
                                          
                                             ma joriġinax minn żona fejn hemm restrizzjonijiet veterinarji marbuta ma' mard li jittieħeħed mil-equidae fis-seħħ u m'hux ġej minn azjenda fejn hemm restrizzjonijiet veterinarji, u
                                          
                                       
                                             —
                                          
                                          
                                             nhux ġej minn azjenda fejn kien hemm każ tal-marda Afrikana taż-żwiemel waqt l-aħħar 60 jum, u
                                          
                                       
                                             —
                                          
                                          
                                             jekk iż-żiemel joriġina minn żona barra miż-żona ta' sorveljanza, kien
                                             
                                                         (i)
                                                      
                                                      
                                                         mlaqqam kontra l-marda Afrikana taż-żwiemel minn veterinarju bl-użu ta' tilqima polyvalent reġistrata kif preskritt mil-produttur ta' l-anqas 60 jum, u mhux aktar minn 24 xahar, qabel id-dħul fiż-żona ħielsa mill-AHS, jew
                                                      
                                                   
                                                         (ii)
                                                      
                                                      
                                                         iż-żiemel kien impurtat minn territorju ta' pajjiż jew parti mit-territorju reġjonaliżżat skond l-Artikolu 13(2) tad-Direttiva Nru. 90/426/KEE, kkunsidrata skond il-leġislazzjoni Komunitarja bħala li mhux infettata bil-marda Afrikana taż-żwiemel u nġarr bl-ajru taħt kondizzjonijiet li joffru protezzjoni mill-insetti trasportaturi tal-mard mill-ajruport ta' Johannesburg, għaż-żona ħielsa mill-AHS.
                                                      
                                                   
                                       
                           
                                 5.5.1.5.
                              
                              
                                 Bħala deroga mill-ħames inċiż ta’ punt 5.5.1.4, l-awtoritajiet kompetenti jistgħu, f'każijiet eċċezzjonali, kif stabbiliti fil-leġislazzjoni nazzjonali jew lokali tal-pajjiż li qed jesporta, speċifikament jawtorizzaw it-trasport ta' żiemel reġistrat miż-żona infettata, ta' protezzjoni jew ta' sorveljanza għal żona ħielsa mill-AHS taħt il-kondizzjonijiet segwenti:
                                 
                                             —
                                          
                                          
                                             iż-żiemel huwa trasportat direttament għall-istazzjon tal-kwarantina approvata għal dak l-użu fiż-żona libera,
                                          
                                       
                                             —
                                          
                                          
                                             it-trasport isir taħt kondizzjonijiet li joffru protezzjoni mill-insetti trasportaturi tal-mard, u għandu jittieħed kont tal-fatturi li jnaqqsu r-riskju, bħall-istaġun liberu mill-insetti trasportaturi, jew bi nhar, l-applikazzjoni ta' repellanti, kopertura ta' l-annimal u ventilazzjoni furzata fuq il-mezz tat-trasport,
                                          
                                       
                                             —
                                          
                                          
                                             iż-żiemel huwa iżolat fl-istazzjon ta' kwarantina li joffru protezzjoni mill-insetti trasportaturi tal-mard għal ta' l-anqas 40 jum,
                                          
                                       
                                             —
                                          
                                          
                                             waqt il-perjodu ta' iżolament, iż-żiemel huwa soġġett għal testijiet għall-marda Afrikana taż-żwiemel magħmula skond l-Anness D tad-Direttiva 90/426/KEE f'żewġ okkażjonijiet, li jsiru fuq kampjuni ta' demm li ttieħdu b'intervall ta' bejn 21 u 30 jum, u t-tieni kampjun ittieħed waqt għaxart ijiem minn mindu telaq mill-istazzjon tal-kwarantina, b'riżultat negattiv, jekk iż-żiemel ma ġiex mlaqqam jew mingħajr żieda fil-livell ta' anti korpi jekk iż-żiemel kien imlaqqam qabel.
                                          
                                       
                           
               
                     5.5.2.
                  
                  
                     Bħala deroga mid- disposizzjonijiet fil-punt 5.5.1, l-awtoritajiet veterinarji kompetenti jistgħu jawtorizzaw id-dħul temporanju fiż-żona ħielsa mill-AHS ta' żiemel irreġistrat minn qasam magħżul fiż-żona ta' sorveljanza skond il-kondizzjonijiet li ġejjin:
                     
                                 5.5.2.1.
                              
                              
                                 Iż-żiemel ikun akkumpanjat minn passaport. Id-dettalji dwar il-vaċċinazzjoni għandhom jitniżżlu fuq il-passaport.
                              
                           
                                 5.5.2.2.
                              
                              
                                 Iż-żiemel ikun immarkat b'tali mod biex tkun assigurata verifika sempliċi ta' l-identità u b'hekk tkun tista' ssir korrelazzjoni bejn l-annimal u l-passaport.
                              
                           
                                 5.5.2.3.
                              
                              
                                 Il-passaport ikun fih il-liċenzja. Il-liċenzja għandha tiġi rtirata fil-każ li l-kondizzjonijiet li taħthom il-liċenzja tkun inħarġet ma jkunux għadhom aktar imwettqa.
                              
                           
                                 5.5.2.4.
                              
                              
                                 Iż-żiemel ma jkunx ġej minn żona fejn ikun hemm fis-seħħ restrizzjonijiet veterinarji marbuta ma' mard li jittieħed minn equidae oħra u ma jkunx ġej minn qasam li jkun taħt restrizzjonijiet veterinarji.
                              
                           
                                 5.5.2.5.
                              
                              
                                 Il-qasam magħżul fiż-żona ta' sorveljanza jkun inkluż fi programm ta' sorveljanza ekwivalenti għal dak li jsir fiż-żona ħielsamill-AHS.
                              
                           
                                 5.5.2.6.
                              
                              
                                 Iż-żiemel jiddaħħal biss minn sagħtejn wara tlugħ ix-xemx sa sagħtejn qabel inżul ix-xemx fl-istess jum.
                              
                           
                                 5.5.2.7.
                              
                              
                                 Iż-żiemel jinżamm separat minn żwiemel li ma jkunux ta' l-istess status ta' saħħa.
                              
                           
               
                     5.5.3.
                  
                  
                     Bħala deroga mid-dispożizzjonijiet fil-punt 5.5.1, l-awtoritajiet veterinarji kompetenti jistgħu joħorġu liċenzja għad-dħul mill-ġdid ta' żiemel reġistrat f'qasam fiż-żona ħielsa mill-AHS li jkun qiegħed jirritorna wara moviment temporanju lejn oqsma magħżula fiż-żona ta' sorveljanza permezz tad-disposizzjonijiet li ġejjin:
                     
                                 5.5.3.1.
                              
                              
                                 Iż-żiemel ikun akkumpanjat minn passaport. Id-dettalji dwar il-vaċċinazzjoni għandhom jitniżżlu fil-passaport.
                              
                           
                                 5.5.3.2.
                              
                              
                                 Il-passaport għandu jkollu fih il-liċenzja. Il-liċenzja għandha tiġi rtirata fil-każ li l-kondizzjonijiet li permezz tagħhom il-liċenzja tkun inħarġet ma jkunux għadhom aktar imwettqa.
                              
                           
                                 5.5.3.3.
                              
                              
                                 Iż-żiemel ma jkunx ġej minn żona fejn ikun hemm fis-seħħ restrizzjonijiet veterinarji marbuta ma' mard li jittieħed minn żwiemel oħra u ma jkunx ġej minn qasam li jkun taħt restrizzjonijiet veterinarji.
                              
                           
                                 5.5.3.4.
                              
                              
                                 Il-qasam magħżul fiż-żona ta' sorveljanza huwa inkluż fi programm ta' sorveljanza ekwivalenti għal dak li jsir fiż-żona ħielsa mill-AHS.
                              
                           
                                 5.5.3.5.
                              
                              
                                 Iż-żiemel jitħalla jiċċaqlaq minn żona ħielsa mill-AHS għal żona ta' sorveljanza u lura għal dik ħielsa mill-AHS biss minn sagħtejn wara tlugħ ix-xemx sa sagħtejn qabel inżul ix-xemx fl-istess jum.
                              
                           
                                 5.5.3.6.
                              
                              
                                 Iż-żiemel jinżamm separat minn żwiemel li ma jkunux ta' l-istess status ta' saħħa.
                              
                           
               6.   Sorveljanza
         6.1.   Sorveljanza kontinwa ssir fiż-żona ħielsa mill-AHS u fiż-żona ta' sorveljanza li ddur magħha.
         6.2.   Ta' kull xahar issir sorveljanza sero-epidemijoloġika għad-marda Afrikana taż-żwiemel fuq minn ta' lanqas 60 żiemel ta' l-għassa identifikati bħala mhux imlaqqma u mferrxa ma' tul iż-żona ħielsa mill-AHS u dik ta' sorveljanza kollha biex ikun ikkonfermat in-nuqqas tal-marda Afrikana taż-żwiemel fiż-żona ħielsa mill-AHS kif ukoll f'dik ta' sorveljanza. Ir-riżultati tat-testijiet għandhom ikunu kkomunikati ta' kull xahar lill-Kummissjoni.
         6.3.   Il-każi kollha ta' mwiet ta' żwiemel fiż-żona ħielsa mill-AHS li jkunu ssuspettati minħabba xi marda infettiva u kwalunkwe mewt ta' żiemel identifikat, ikunu eżaminati permezz ta' nekropsja uffiċjali u r-riżultati jkunu kkonfermati bi proċeduri diagnostiċi aċċettabbli u jkunu kkomunikati lill-Kummissjoni.
         7.   Il-kriterji ta' residenza
         7.1.   Żwiemel reġistrati li ħa jkunu impurtati b’mod permanenti fil-Komunità għandhom jkunu residenti fil-pajjiż minn fejn intbagħtu għal mill-anqas 90 jum, jew mit-twelid f’każ li jkollhom anqas minn 90 jum, jew minn meta jkunu iddaħħlu fil-każ li jkunu impurtati direttament mill-Komunità matul id-90 jum qabel iċ-ċertifikazzjoni għall-esportazzjoni għall-Komunità u għandhom jkunu baqgħu fiż-żona ħielsa mill-AHS għal mill-anqas 60 jum jew mit-twelid f’każ li għandhom anqas minn 60 jum, jew minn meta jkunu iddaħħlu fil-każ li jkunu impurtati direttament fiż-żona ħielsa mill-AHS mill-Komunità matul is-60 jum qabel iċ-ċertifikazzjoni għall-esportazzjoni għall-Komunità.
         7.2.   Iż-żwiemel irreġistrati intiżi għal dħul temporanju fil-Komunità għandhom ikunu residenti matul l-aħħar 60 ġurnata immedjatament qabel l-esportazzjoni lejn il-Komunità f'oqsma taħt sorveljanza veterinarja:
         
                     —
                  
                  
                     fiż-żona ħielsa mill-AHS, jew
                  
               
                     —
                  
                  
                     fi Stat Membru, jekk dawn ikunu ġew impurtati lejn iż-żona ħielsa mill-AHS ta' l-Afrika ta' Isfel direttament minn Stat Membru, jew
                  
               
                     —
                  
                  
                     fit-territorju jew parti mit-territorju ta' pajjiżi terzi approvati mill-Komunità għad-dħul temporanju jew l-importazzjoni permanenti taż-żwiemel reġistrati b'mod konformi mad-Direttiva 90/426/KEE jekk dawn kienu ġew importati fiż-żona ħielsa mill-AHS ta' l-Afrika ta' Isfel direttament u permezz tal-kondizzjonijiet stretti daqs dawk stabbiliti għad-dħul temporanju jew l-importazzjoni permanenti taż-żwiemel irreġistrati mill-pajjiżi terzi kkonċernati direttament fl-Istati Membri.
                  
               8.   Kriterji ta' kwarantina
         8.1.   Iż-żwiemel reġistrati intiżi għall-importazzjoni jew għad-dħul temporanju fil-Komunità għandhom ikunu għaddew minn 40 jum ta' iżolament qabel l-esportazzjoni fi stazzjon ta' kwarantina approvat uffiċjalment u protett kontra l-mard. Dan il-perjodu huwa parti obbligatorja mill-perjodu ta' residenza meħtieġ fiż-żona ħielsa.
         8.2.   Matul il-perjodu ta' l-iżolament iż-żiemel għandu jinżamm ġo stalla protetta minn aġenti li jġorru mard minn ta' lanqas minn sagħtejn qabel tlugħ ix-xemx sa sagħtejn wara t-tlugħ ix-xemx ta' l-għada. Jekk ikun meħtieġ xi eżerċizzju, dan għandu jsir fil-perimetri delineati tal-bini ta' kwarantina taħt sorveljanza veterinarja uffiċjali, wara li jkun ingħata t-titlqim effettiv għal kontra l-insetti qabel it-tneħħija tiegħu mill-istalla, u f'iżolament strett minn żwiemel li ma jkunux imħejjija għall-esportazzjoni permezz tal-kondizzjonijiet li jkunu minn ta' lanqas stretti daqs dawk meħtieġa għad-dħul temporanju u l-importazzjoni fil-Komunità.
         8.3.   S'issa l-istazzjon tal-kwarantina fil-Ġonna Montagu u f'Kenilworth Racecourse biss ġew identifikati għall-istabbiliment ta' dawn il-faċilitajiet ta' kwarantina fiż-żona ħielsa mil-AHS metropolitana ta' Cape Town. L-awtoritajiet veterinarji ntrabtu li javżaw lill-Kummissjoni u lill-Istati Membri bl-approvazzjoni ta' stazzjonijiet ta' kwarantina addizzjonali.
         9.   Il-kriterji tat-test
         9.1.   Matul il-perjodu ta' l-iżolament, it-testijiet tas-saħħa ta' l-annimal għad-marda Afrikana taż-żwiemel, id-dourine, glanders l-enċefalożi ta' l-ispeci ekwina u kwalunkwe marda oħra, kif meħtieġ fiċ-ċertifikati xierqa tas-saħħa ta' l-annimali, għandhom jitwettqu, bir-riżultati jkunu speċifikati fiċ-ċertifikat.
         9.2.   It-testijiet kollha tas-saħħa għandhom isiru f'laboratorju akkreditat.
         10.   Iċ-ċertifikat tas-saħħa ta' l-annimal għandu jinħareġ u jkun iffirmat mill-veterinarju uffiċjali ta' l-istazzjon tal-kwarantina.
         11.   Jekk żwiemel reġistrati jkunu trasportati bl-ajru, it-trasport taż-żwiemel mill-istazzjoni ta’ kwarantina sa’ l-ajruplan għandu jsir taħt kundizzjonijiet li jipproteġuhom minn vettori. Dawn il-kundizzjonijiet jinżammu matul il-vjaġġ kollu.
         12.   Jekk żwiemel reġistrati jkunu trasportati bil-baħar, għandhom japplikaw il-kundizzjonijiet li ġejjin:
         Vapuri li jittrasportaw żwiemel reġistrati mill-port ta’ Cape Town lejn port fil-Komunità approvat skond id-Direttiva tal-Kunsill 91/496/KEE (1) bħala post ta’ spezzjoni fuq il-fruntiera għal kontrolli veterinarji fuq żwiemel reġistrati, ma jistgħux, fl-ebda punt bejn it-tluq u l-wasla tagħhom fid-destinazzjoni tagħhom, jieqfu f’port fit-territorju jew f’parti mit-territorju ta’ pajjiż terz li ma huwiex approvat għall-importazzjoni ta’ equidae fil-Komunità. Il-kaptan tal-vapur għandu jagħti prova li dawn il-kundizzjoni kienu rispettati billi jimla d-dikjarazzjoni fl-Anness II.
         
            (1)  ĠU L 268, 24.9.1991, p. 56.
      
      
         ANNESS II
         
            
         Test ta 'immaġni
         
            Dikjarazzjoni mill-kaptan tal-vapur
            (Din ghandha timtela u mbaghad tigi mehmuża maċ-ċertifikat veterinarju meta t-trasport lejn il-fruntiera ta' l-Unjoni Ewropea jkun jinvolvi, anki jekk ghall-parti mill-vjaġġ, trasport permizz ta' vapur.)
            Jiena, il-firmatarju, kaptan tal-vapur …, niddikjara li:
            (ikteb l-isem tal-vapuur)
            1. L-annimali msemmija fiċ-ċertifikat veterinarju mehmuż, Nru … inżammu abbord il-vapur matul il-vjaġġ mill-port ta' … ġewwa …
            (ikteb l-isem tal-port)
            (pajiiż minfejn fejn kienu esportati)
            sa … fl-Unjoni Ewropea.
            (ikteb l-isem tal-port)
            2. Matul il-vjaġġ, il-vapur ma żar l-ebda port barra l-pajjiż ta' esportazzjoni fi triqtu lejn l-Unjoni Ewropea minbarra:
            (ikteb il-portijiet li żar il-vapur fi triqtu lejn l-Unjoni Ewropea)
            3. Matul il-vjaġġ l-annimali ma thattewx u lanqas ma ġew f'kuntatt ma annimali ohra abbord il-vapeur li ghandhom status ta' sahha anqas minn dak mitlub mill-Unjoni Ewropea.
            Maghmula ġewwa … nhar …
            (Post fejn wasal il-vapur)
            (Jum meta wasal il-vapur)
            Timbru
            (firma tal-Kaptan)
            Isem f'ittri kapitali u t-titolu: …
         
      
      
         ANNESS III
         Deċiżjoni mħassra flimkien ma’ l-emendamenti suċċessivi tagħha
         
                     Deċiżjoni tal-Kummissjoni 97/10/KE
                     (ĠU L 3, 7.1.1997, p. 9)
                  
                  
                      
                  
               
                     Deċiżjoni tal-Kummissjoni 2001/622/KE
                     (ĠU L 216, 10.8.2001, p. 26)
                  
                  
                     Artikolu 2 u Anness biss
                  
               
                     Deċiżjoni tal-Kummissjoni 2003/541/KE
                     (ĠU L 185, 24.7.2003, p. 41)
                  
                  
                     Artikolu 3 u Annessi III u IV biss
                  
               
                     Deċiżjoni tal-Kummissjoni 2004/117/KE
                     (ĠU L 36, 7.2.2004, p. 20)
                  
                  
                     Artikolu 3 u Anness III biss
                  
               
      
         ANNESS IV
         TABELLA TA’ KORRELAZZJONI
         
                     Deċiżjoni 97/10/KE
                  
                  
                     Din id-Deċiżjoni
                  
               
                     Artikolu 1
                  
                  
                     Artikolu 1
                  
               
                     Artikolus 2 sa 5
                  
                  
                     —
                  
               
                     —
                  
                  
                     Artikolu 2
                  
               
                     Artikolu 6
                  
                  
                     Artikolu 3
                  
               
                     Anness I
                  
                  
                     Anness I
                  
               
                     Anness II
                  
                  
                     —
                  
               
                     Anness III
                  
                  
                     —
                  
               
                     Anness IV
                  
                  
                     Anness II
                  
               
                     —
                  
                  
                     Anness III
                  
               
                     —
                  
                  
                     Anness IV